मैले कसैमाथि थुपार्ने कुरा हुँदैन। आमा–हजुरआमाले मनोबैज्ञानिक तवरले सञ्चार गरेको यो संस्कार मैले चाहेर मात्र हट्दैन। यो केहिमा अज्ञानता होला तर पढेलेखेकाहरु पनि यसमा विश्वास गर्दछन् र आफ्ना सन्ततिलाई यहि कुरा सिकाउछन्। हजुरले पनि आफ्नो बाल्यकालमा यही सिक्नुभयो र आज पनि यही सिकाउदै हुनुन्छ। अन्धविश्वासको कडा जालो यतिकै भत्किन्न। संस्कृति विरुद्ध चालिएका कदमले धेरैको मन विचलित हुन्छ, मन भारी हुन्छ र पापबोध हुन्छ। अनि लडाइको शक्ति नपुगेर उहीअन्धभक्तीमा लाग्छन्। विश्वास को लागि न कुनै बैज्ञानिक तर्क चाहिन्छ, न त बहसमै कुनै निष्कर्ष आउँछ।
